Sangen har også senere blitt forbundet med politiske omveltninger i Portugal. 15. februar 2013 ble Portugals statsminister avbrutt av demonstranter under en tale i det portugisiske parlamentet. Demonstrantene sto på galleriet og sang «Grândola, Vila Morena» i protest mot økonomiske innsparinger og en stram økonomisk politikk i kjølvannet av finanskrisen. I mars 2021 ble den fremført av demonstranter som protesterte mot myndighetenes tiltak mot covid-19.